kardosdrur/scandi-wiki huggingface dataset:
Hezhou

Hezhou (kinesisk: 贺州; pinyin: Hézhōu) er et bypræfektur i den nordøstlige del af den autonome region Guangxi i Folkerepublikken Kina. Det grænser til Hunan mod nord, og Guangdong mod øst. Det har et areal på 11.854 km², og ligger gennemsnitligt i en højde på 800 moh. , med 1.731 meter som dete højeste punkt.

Klimaet er subtropisk med en gennemsnitsttemperatur på 18 °C.

Administrative enheder 
Bypræfekturet Hezhou har jurisdiktion over et distrikt (区 qū), 2 amter (县 xiàn) og et autonomt amt (自治县 zìzhìxiàn).

Trafik 
Kinas rigsvej 207 løber gennem selve byen Hezhou – det vil sige gennem bydistriktet Babu. Den begynder i Xilinhot i Indre Mongoliet nær grænsen til Mongoliet, løber mod syd og ender i Hai'an, en by som ligger i Xuwen amt i den sydlige ende af Leizhouhalvøen i provinsen Guangdong.

Kinas rigsvej 323 løber gennem området. Den begynder i Ruijin i provinsen Jiangxi og fører gennem Guangxi og ender i Lincang i Yunnan, på grænsen til Burma.

Eksterne henvisninger 
 Officiel webside  

Bypræfekturer i Guangxi
Stellers havørn

Stellers havørn (Haliaeetus pelagicus), også kaldet beringshavørn, er en stor rovfugl af Accipitridae-familien. Den lever i kystnære områder i det nordøstlige Asien og lever primært af fisk. Det er den tungeste ørneart i verden med en vægt på 5-9 kg, mens andre ørnearter overgår den på andre mål. Den er opkaldt efter den tyske naturvidenskabsmand Georg Wilhelm Steller.

Havørne
Fugle fra Nordasien
Radiofabrikken Always

Radiofabrikken Always var en dansk radiofabrik grundlagt i 1926 af Wilhelm Johnsen. I begyndelsen produceredes elektronikkomponenter. En højttaler kom til i 1930 og i 1934 en radiomodtager. En bilradio til 395 kr. produceredes fra 1937. Under besættelsen producerede den radiomateriel og dele til V2-raketter til Værnemagten. Det førte til modstandsbevægelsens interesse, og BOPA saboterede fabrikken Boyesgade 8, der var bevogtet af SS-mænd i et vagttårn. Det skete den 27. marts 1945. Sabotørerne optog sabotagehandlingen på en grammofonplade. Pladen blev sendt til England, hvorfra den blev udsendt i radioen.

Direktør Johnsen blev efter befrielsen bl.a. idømt fem års fængsel for værnemageri.

Firmaet overlevede og producerede efter krigen også radioer til fiskekuttere og andre småskibe. Det producerede også fjernsyn. Produktionen indstilledes i 1965.

Kilder 

 Københavns historie

 ”Bella” og alle de andre, Radio- og TV-fabrikker i Danmark: 1925-1975 – 2007 / Bjarne Dahlin Nielsen

København i 1900-tallet
Tidligere virksomheder i København
Begivenheder i 1945
Lokaliteter i Danmark i 2. verdenskrig
Forsvundne bygninger, konstruktioner og anlæg i København
Elektronikvirksomheder i Danmark
Højttalere
Kif

Kif er et pigenavn. Navnet er godkendt som pigenavn af Familiestyrelsen. Der findes højst to personer der bærer navnet i Danmark. I Sverige bærer én enkelt mand fornavnet Kif.

Navnet anvendt i fiktion 
 Kif Kroker er en figur i den amerikanske tegnefilmsserie Futurama skabt af Matt Groening.

Kilde 

Pigenavne
Fluminense Football Club

Fluminense Football club, ofte blot kaldet Fluminense, er en brasiliansk fodboldklub fra Rio de Janeiro. En række store stjerner har fået deres gennembrud i klubben, herunder Gérson, Carlos José Castilho, Romerito, Rivelino, Welfare og Romário. Klubben har vundet det brasilianske mesterskab fire gange, senest i 1970, 1984, 2010, 2012.

Fodboldklubber i Brasilien
Fodboldklubber i Rio de Janeiro
Komplementærkontrast

Komplementærkontrasten er en af de syv farvekontraster som Johannes Itten opstillede.

Komplementærfarver er to farver der er diametralt modsatte af hinanden i Johannes Ittens farvecirkel. Der er derfor kun én farve der er komplementærfarve til en anden farve. Farvers kontrast er forskellen imellem dem. Komplementærkontrasten er forskellen imellem de to diametralt modsatte farver i Ittens farvecirkel.

Komplementærkontrasten bliver ofte anvendt, fordi komplementærfarver forstærker hinanden (øger hinandens "strålekraft"). Samtidig er de harmoniske, når de bliver sat sammen. Harmonien imellem komplementærfarver skabes ved, at alle primærfarver er til stede. Blandes to komplementærfarver, fås en neutral gråsort farve. Den stærkeste komplementærkontrast er rødviolet og gulgrøn.

Kilder 
 Viden om Farvekontraster, historien bag Farvekontraster, og Farvekontrasters oprindelse 

Farver
Kristen Jensen Lyngby

Kristen Jensen Lyngby (født 28. juni 1829 i Nibe, død 15. februar 1871 i København) var en dansk sprogforsker.

Lyngbys fader var en begavet skolelærer, der selv ledede sin søns undervisning, til han 1846 kom i Aalborg lærde skole, hvorfra han blev student 1847. Han blev cand. phil. 1853, dr. phil. 1863, samme år ekstraordinær docent i nordisk filologi og 1869 titulær professor. Skønt Lyngbys værker alle er små og — i hans senere år — ikke talrige, bidrog hans virksomhed dog i høj grad til at bringe den danske sprogforskning et stort skridt fremad fra det standpunkt, den havde nået ved Rasks og N.M. Petersens skrifter. Lyngby har ydet vigtige bidrag til opfattelsen af den almindelige nordiske sproghistorie; i Tidsskrift for Philologi og Pædagogik påviste han ved hjælp af kildeskrifter fra 12.—13. århundrede, at den oldnordiske udtale endnu på den tid havde været væsentlig forskeliig fra den nyislandske; i samme tidsskrift fremhævede han "stammeudlydens" betydning for de nordiske navneords bøjning i ældre og nyere tid, i Antikvarisk Tidsskrift angav han hovedtrækkene af de nordiske sprogs ældste udviklingshistorie. Men især har Lyngby dog betydning som den egentlige grundlægger af det videnskabelige dialektstudium i Danmark. Efter at hans interesse for de jyske dialekter var blevet vakt især ved E.H. Hagerups bog om sproget i Angel (1854, 2. udgave ved Lyngby 1867), kastede han sig med iver over halvøens almuesmål, som han blandt andet undersøgte på rejser 1856—1861; vel nåede han aldrig at få sin påtænkte grammatiske skildring af de nørre- og sønderjyske sprogarter fuldført; men hans skrifter: Bidrag til en senderjysk Sproglære (1858) og Udsagnsordenes Bøjning i jyske Lov og i den jyske Sprogart (1863) hævder vedvarende deres plads blandt de ypperste dialektskildringer i Nordens litteratur, ikke mindst ved den lydskrift (en modifikation af Karl Richard Lepsius'), som Lyngby bragte i anvendelse, og som i lang tid var enerådende i danske sprogskrifter. Lyngbys efterladte samlinger, som gemmes på det store Kongelige Bibliotek, er senere blevne udnyttede af H.F. Feilberg. Også plattysk og frisisk i Sønderjylland studerede Lyngby (Om Nordfrisisk i Bøkking og Hvidding Herreder, 1858; Plattysk i Slesvig, i Nordísk Tidsskrift for Filologi, IV 1879). Lyngbys sidste bog er beretningen om Det nordiske Retskrivningsmøde i Stockholm 25.—30. Juli 1869. Lige så meget som ved sine skrifter virkede Lyngby ved sine forelæsninger og ved de råd og oplysninger, han med rund hånd gav til alle, som ønskede hans hjælp.

Kilder

Fodnoter

Eksterne henvisninger 
 

 

Filologer fra Danmark
Titulære professorer fra Danmark
Professorer fra Københavns Universitet
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra Nibe
Arierparagraf

En arierparagraf betegner afsnit i love, bestemmelser, vedtægter, statutter eller lignende der begrænser medlemskab til kun at gælde såkaldte ariere. Sådanne paragraffer havde været brugt i Østrig og Tyskland siden 1880'erne, i Nazi-Tyskland var de især rettet mod jøder.

Eksterne henvisninger 
 Reiner Zilkenat: Daten und Materialien zur Diskriminierung, Entrechtung und Verfolgung der Juden in Deutschland im Jahre 1933 , "Data og materiale vedrørende diskrimination, fratagelse af rettigheder og forfølgelse af jøder i Tyskland i 1933" (pdf-format, 164 kB; 2004) 

Nazi-Tyskland
Antisemitisme
Mellemkrigstiden
Retshistorie
1933
Théodore Rousseau

Pierre Étienne Théodore Rousseau (født 15. april 1812 i Paris, død 22. december 1867 i Barbizon Seine-et-Marne) var en fransk maler og bror til Philippe Rousseau.

Rousseau fik sin kunstuddannelse i Davidsk retning under Lethière, men han studerede fuldt så meget på egen hånd på Louvre, hvor han kopierede Adriaen van de Velde og andre, og ude i naturen i Auvergne og Normandiet 1830—32. I 1832 debuterede han på Salonen. Året efter udstillede han der Kyst ved Granville.

Ved denne tid begyndte hans studier i Fontainebleauskoven, som han og et par andre kunstfæller som Dupré opdagede; derude færdedes Rousseau i intimt samliv med naturen; han opsøgte ikke de pittoreske scenerier, gik de ensomme veje, tog de jævne motiver (en mose mellem træer, en skovlysning, nogle store ege og lignende) og lagde gerne ensomhedens mørke barske stemning i sine billeder.

Han malede hovedværker som Seine-dalen, Dal ved Bas-Meudon og Højskov i Compiègne. Men hans energiske, hensynsløse malemåde, der ikke havde harmonisk linieføring og ikke brød sig om sædvanemæssig komposition, vakte akademikernes indignation. 1835 blev hans partier fra Juraegnen) refuserede på Salonen. 1835—48 varede denne forvisning (Alpekøer, nu i Mesdags Samling i Haag, refuseredes 1836, Kastanieallé, nu i Louvre 1837, på Salonen).

Fra da af var Rousseau, hvem litterære kapaciteter som Thoré, Gautier og Planche havde slået til lyd for under eksilet, berømt. Rousseaus landskaber, hvis kraftigt grønne kunde stikke pariserne i øjnene, og hvis penselføring kunde feje alle enkeltheder til side, havde i deres ubønhørlig grundige og usminkede virkelighed, deres mørke
enstonighed og deres hårde plastiske form i træers greneværk etc. længe svært ved at få indpas i det større kunstpublikums gunst.

Dertil var Rousseau for meget banebryder, fornyer, hvis pensel i iveren efter at få den stærke sluttede naturstemning frem, uden derved af skabe letkøbte lys- og stemningseffekter, til tider næsten kunde virke frastødende. Rousseau blev dog netop stor i gengivelsen af atmosfærens fænomener, i luften, lyset, himlen. Ikke med urette kalder man ham fader til det naturalistiske stemningsmaleri.

Kendte arbejder er: Sumpen (Louvre 1854), Ved Fontainebleau (Louvre), Flodlandskab (museum i Nantes), Græssende køer (museum i Montpellier) etc.; også uden for Frankrig er hans kunst repræsenteret, for eksempel i Tretjakov-galeriet i Moskva og i privatsamlinger i Amerika; i Glyptoteket i København Les Gorges d’Apremont (1849), Udkanten af Barbizon ((ufuldendt), ungdomsarbejdet Mont Blanc: her som i kobberstiksamlingen tegninger; i Kunstmuseet Avlsgaard i Les Landes (forarbejde til det Hartmannske så ofte ommalede billede); til Ordrupsamlingen kom Solnedgang.

Se også 

 Barbizon-skolen

Kilder 

 

Malere fra Frankrig
Franskmænd i 1800-tallet
Salmonsens
Samuel Rousseau

Samuel Alexandre Rousseau (1853 — 1904) var en fransk komponist.

Rousseau studerede ved Paris-Konservatoriet og opnaaede 1878 prix de
Rome. R. har skrevet en Del Kirkemusik, nogle
Operaer og adskillige Sange; han var
Kapelmester ved Clotildekirken i Paris, Lærer i
Harmoni ved Konservatoriet og Musikanmelder.

Komponister fra Frankrig
Musikkritikere fra Frankrig
Victor Rousseau

Victor Rousseau (født 16. december 1865 i Feluy, Hainaut, død 17. marts 1954 i Forest) var en belgisk billedhugger.

Rousseau studerede under Van der Stappen 1888—89, blev i 1901 lærer i dekorativ plastik ved akademiet i Bryssel og gjorde megen lykke med arbejder
som relieffet L’amour virginal (1893) og Soeurs de l’Illusion (1901).

Rousseaus kunst viser sig fra sin bedste side i små, fint gennemførte, men stort opfattede bronzearbejder, blandt andet Coupé des voluptés, (Ved Livsløbets Begyndelse) (Gal. i Bryssel.

Ny Carlsberg Glyptoteket ejer et eksemplar af denne bronzestatuette.

L’Été, gruppen De Uskyldige m. v. findes i Berlins Nationalgalleri. Buste af billedhugger Constantin Meunier.

Eksterne henvisninger 

 

Billedhuggere fra Belgien
Mortimer Collins

Mortimer Collins (29. juni 1827 – 28. juli 1876) var en engelsk digter og romanforfatter.

Bibliografi 
De betydeligste af hans værker er:
 Summer Songs (1860)
 Idyls and Rhymes (1865)
 Who is the Heir? (1865)
 Sweet Anne Page (1868)
 The Ivory Gate (1869)
 The Vivian Romance (1870)
 The Inn of Strange Meetings, and other Poems (1871)
 Two Plunges for a Pearl (1872)
 Princess Clarice (1872)
 Miranda (1873)
 Squire Silchester’s Whim (1873)
 Frances (1874)
 Sweet and Twenty (1875)

Efter Collims død har hans enke udgivet hans Letters and Friendships, with some Account of his Life (2 bind, 1877).

Romanforfattere fra England
Digtere fra England
Personer fra Plymouth
Collins

Collins er et efternavn, som henviser til blandt andre:

 Anthony Collins – engelsk filosof
 Edwyn Collins – skotsk musiker
 J. Lawton Collins – amerikansk general
 Mel Collins – engelsk saxofonist
 Michael Collins – irsk frihedskæmper
 Michael Collins (astronaut) – amerikansk astronaut
 Misha Collins – amerikansk skuespiller
 Mortimer Collins – engelsk forfatter
 Nick Collins – amerikansk footballspiller
 Phil Collins – engelsk sanger
 Stephen Collins – amerikansk skuespiller
 Todd Collins – amerikansk footballspiller

Stednavne 
 Collins, Mississippi
 Collins, Missouri
 Collins, Iowa
 Collins, Georgia

Andet 
 Collins (månekrater) – et nedslagskrater på Månen opkaldt efter Michael Collins
Sol (øl)

Sol er et øl mærke fra det mexicanske bryggeri Cervecería Cuauhtémoc Moctezuma. Øllet kommer fra El Sol (solen). Legender siger at bryggerimesteren ved Salto del Agua (et lokalt bryggeri ved Mexico City) opdagede solstråler i beholderen øllet blev brygget i. Derfor fik det navnet El Sol. I 1912 overtog Moctezuma-bryggeriet Salto del Agua. El Sol skiftede navn til Sol i 1924, og begyndte slå igennem nationalt. Senere overtog Cervecería Cuauhtémoc Moctezuma Moctezuma-bryggeriet, og Sol var et lille regionalt øl mærke frem til starten af 1900-tallet. Senere i 90-tallet blev Sol introducert på det internationale marked.

I dag bliver Sol producert både i bokse og glasflasker i mange forskellige størrelser. Sol-serien består af:
 Sol Clara
 Sol Brava 
 Sol Light
 Sol Cero
 Sol Limón y Sal
 Sol Cero Limón y Sal
Sol distribueres og markedsføres i Danmark af Royal Unibrew A/S.

Links 
Produktinformation

Ølmærker fra Mexico
Pfarrernotbund

Pfarrernotbund ("Præsternes nødforbund") var en organisation grundlagt 21. september 1933 for at forene tyske protestantiske teologer, præster og andre med kirkelige embeder mod indførelsen af arierparagraffen i Deutsche Evangelische Kirche. Man var ligeledes mod rigsbiskop Ludwig Müllers og Deutsche Christens bestræbelser på at indlemme de tyske protestantiske kirker i den af nazi-ideologi dominerede Reichskirche, Rigskirke, der undsagde forbindelsen til den jødiske oprindelse. Oprettelsen af Pfarrernotbund kan betragtes som indledningen til den såkaldte "tyske kirkekamp", Kirchenkampf, under nationalsocialismen og som forløberen for dannelsen af Bekendelseskirken i 1934.

Eksterne henvisninger 
 Om oprettelsen af "Pfarrernotbund" , på udstillingen Unterwegs zur mündigen gemeinde. 

Nazi-Tyskland
Mellemkrigstiden
Kristendom
Kirkehistorie
Etableret i 1933
Snebold

En snebold er en bold af sne, oftest lavet ved at presse sne sammen med hændene til en knytnævestor bold. Man kan bruge snebolde til at lave snemænd, snelygter og lignende, og til at holde sneboldkamp.

En snebold kan også være en større bold af sne som er blevet lavet ved at rulle en lille snebold henover et snedækket sted. Den lille snebold vokser ved at den klæber sig til mere sne mens den ruller over sneen. Begrebet sneboldeffekt kommer fra det.

Hvor hård snebolden bliver afhænger sneen den er lavet af og hvor hårdt sneen er pakket sammen.

Sneboldkrig i historien 

Sneboldkamp er kendt som en leg siden middelalderen.
5. marts 1770 ledte sneboldkrigen mod det britiske soldater og følgende hændelser til Bostonmassakren, som igen blev en af gnisterne som satte i gang Den amerikanske revolution.

Eksterne henvisninger 
 Om sneboldkamp i middelalderen

Se også 

Spil og lege
Bold
Bolde
Buzz!: Quiz TV

Buzz!: Quiz TV (også kendt som Buzz! PS3) er et quizspil udviklet af Relentless Software og Sleepydog til PlayStation 3. Det er det syvende spil i Buzz!-serien og det første med trådløse kontrollere, brugergeneret indhold og internetspil. Buzz! Quiz TV var også et af de første spil som støttede PlayStation 3s trofæsystem.

Links 
 Officiel hjemmeside
 Interview med David Amor  hos IGN
 Sleepydog Ltd

Kilder

Eksterne henvisninger 
 
PlayStation 3-spil
Computerspil fra 2008
Quizspil
Gaute Godager

Gaute Godager (født 1970) er en norsk videospilsudvikler, iværksætter og tidligere direktør af Funcom. Han er uddannet psykolog ved Universitetet i Oslo.

Kilder 

Computerspilsdesignere
Psykologer fra Norge
Erhvervsfolk fra Norge
Chongzuo

Chongzuo (kinesisk: 崇左 ; pinyin: Chóngzuǒ) er et bypræfektur i provinsen Guangxi i Folkerepublikken Kina. Det har et areal på 17.440 km², hvoraf 7.190 km² er skovklædt, og en befolkning på 2.360.000 mennesker med en tæthed på 135 indb./km² (2007). Præfekturet er hjemsted for en af de stor befolkning af Zhuang-folket.

Chongzuo ligger i den sydvestlige del af Guangxiprovinsen. Den grænser til Nanning mod øst, Baise mod nord, Fangchenggang mod syd og Vietnam mod vest.

Administrative enheder 
Bypræfekturet Chongzuo har jurisdiktion over et distrikt (区 qū), et byfylke (市 shì) og 5 amter (县 xiàn).

Eksterne henvisninger 
 Officiel webside 

Bypræfekturer i Guangxi
Felipe Ramírez

Felipe Ramírez (aktiv i perioden 1628-1631) var en spansk barok- og stillebensmaler fra Sevilla.

Kun lidt er kendt til Ramírezs liv. Han var sandsynligvis i familie med Gerónimo Ramírez og var tilhænger af samme malerstil som Juan Sánchez Cotán (1560-1627) havde praktiseret. Han malede stilleben, jagtbilleder og andre motiver. Han malede desuden Sankt Stefans martyrium for en kirke i Sevilla.

Referencer 
 Bryan, Michael (1889). Walter Armstrong & Robert Edmund Graves. ed. Dictionary of Painters and Engravers, Biographical and Critical (Volume II L-Z). York St. #4, Covent Garden, London; Original from Fogg Library, Digitized May 18, 2007: George Bell and Sons. pp. page 345. 
 Pérez Sánchez, Alfonso E. (1983). Pintura española de bodegones y floreros de 1600 a Goya. Museo del Prado, catálogo de la exposición. Madrid : Ministerio de Cultura. pp. 29 y 35. . 
 Museo del Prado (1995). La belleza de lo real. Floreros y bodegones en el Museo del Prado 1600-1800. Catálogo de la exposición. Madrid : Publyco S.A.. pp. 43-45. .

Eksterne henvisninger 

 Stilleben  på Museo del Prado 

Tjek fødsels- og dødsår
Personer fra Sevilla
Malere fra Spanien
Barokmalere
Personer i 1600-tallet
Karma Kadjy

Karma Kadjy (tibetansk: ཀརྨ་བཀའ་བརྒྱུད; Wylie: karma bka'-brgyud), eller Kamtsang, er den største linje inden for Kadjy skolen, en af de fire store skoler inden for Tibetansk Buddhisme. Den øverste leder af Karma Kadjy er Gyalwa Karmapa. Karma Kadjy er nogen gange kaldt "Sorte Hat", da den Karmapa er bærer af den Sorte Krone.

Karma Kadjy er kendt som den mest "praksisorienterede" linje, dvs. den lægger vægt på meditation og andre ritualer.

Historie

Kontroversen om den 17. Karmapa 
Efter den 16. Karmapa Rangjung Rigpe Dorje døde i 1981 er Karma Kadjy blevet kastet ud i et kontrovers over hvem der rettelig er den 17. Karmapa. Den Sharma Rinpoche (Sharmapa – Den Røde Hat Lama og een af de fire såkaldte Linjeholdere for Karma Kadjy linjen), der ifølge traditionen har været den der har genkendt/fundet den genfødte Karmapa, havde een Karmapa, Trinley Thaye Dorje. Situ Rinpoche og Gyaltsab Rinpoche, to andre linjeholdere, udpegede Ogyen Trinley Dorje. Sidstnævnte er også blevet "godkendt" af den Kinesiske Regering samt Dalai Lama, der dog aldrig tidligere har blandet sig i interne anlæggender vedr. Karma Kadjy skolen, da han er leder af en anden skole.

Karma Kadjy i Danmark 
Karma Kadjy introduceret i Danmark i 1973 af Lama Ole Nydahl. I dag findes der centre og grupper startet og ledet af Lama Ole Nydahl i København/Hellerup, på Lolland samt i Odense, Århus, Aalborg, Taulov, Silkeborg, Esbjerg og Holbæk. Disse grupper er også kendt som Diamantvejen. Desuden findes der et center i Gedsted, men det er ikke længere en del af Diamantvejen, selvom det som Diamantvejen også anser Trinley Thaye Dorje som den rigtige 17. Karmapa. Endelig findes der et center i København kaldet Sange Tashi Ling som er en del af gruppen Karmapa Trust, der støtter Orgyen Trinley Dorje som den 17. Karmapa.
Både Diamantvejen og Karmapa Trust er godkendte trossamfund i Danmark.

Ekstern henvisning 
 Den officielle hjemmeside for Karma Kadjy Skolen Danmark
 Karmapa Trust, Sangye Tashi Ling, danske hjemmeside

Buddhisme
Tibet
Sibirisk balsampoppel

Sibirisk balsampoppel (Populus suaveolens) er en poppelart, der findes vildtvoksende i Rusland, især i Sibirien, i Mongoliet og i det nordlige Kina.

Kilder 
Beskrivelse på Agricultural Research Service, GRIN 

Poppel
Gliose

Gliose er en sygelig forøgelse af mængden af gliaceller i en del af hjernen.
 
Dette udløser en uspecificeret neuropatalogisk reaktion, i forbindelse med forskellige neurologiske sygdomme, hvis opståen er ukendt.

Ekstern henvisning

WorldLingo, Gliose (engelsk)

Histologi
Nervesystemet
Stemmestok

Stemmestokken (på fransk l’âme, på tysk Seele,
'sjælen') er ved strygeinstrumenter en lille rund stok
eller pind af træ, der er anbragt mellem
dækket og bunden, lidt bag ved den fod af stolen,
over hvilken den tyndeste streng er udspændt;
den tjener dels til at forhindre, at dækket
giver efter, dels til at overføre strengenes
svingninger til resonansbunden.

Ved klaveret er
stemmestokken en tyk plade af bøgetræ, der er anbragt tæt
bag ved klaviaturen, og i hvilken
stemmeskruerne er fastgjort.

Kilde 
 Opslag af operarepetitør S. Levysohn i Salmonsens Konversationsleksikon bd. 22, s. 238

Se også 
 Afsnittet om konstruktion i artiklen om violinen

Billeder

Eksterne henvisninger 
 Billeder og teori  



Musikinstrumenter
San Miguel de Allende

San Miguel de Allende er en lille by i Allende kommune i Guanajuato i Mexico. Den har ca. 60 000 indbyggere og ligger 1 910 meter over havet. Byen står på UNESCOs verdensarvliste på grund af dens vigtige kulturelle og arkitektoniske bidrag til den mexicanske barok og dens rolle i landets kamp for selvstændighed. I centrum er de fleste bygninger malet røde, orange eller gule.

Links 

officiel hjemmeside

Byer i Mexico
Etableret i 1542
Verdensarvsområder i Mexico
Donald Duck: Quack Attack

Donald Duck: Quack Attack (kaldt Donald Duck: Goin' Quackers i USA) er et platformspil udviklet og udgivet af Ubisoft i 2000 til Nintendo 64, GameCube, PlayStation, PlayStation 2 og Dreamcast. Det blev også udgivet til Windows-maskiner, og et lignende spil blev lanceret til Game Boy Color med samme titel og Game Boy Advance kaldt Donald Duck Advance.

Eksterne henvisninger 
 
 

Disney spil
Ubisoft-spil
Nintendo 64-spil
GameCube-spil
Game Boy Color-spil
PlayStation-spil
Dreamcast-spil
Windows-spil
Platformspil
Computerspil fra 2000
To brødre

To brødre er en norsk dokumentarfilm som skildrer det tætte forhold mellem de to brødre Markus (9) og Lukas (6). Filmen går over syv år og udspiller sig i deres hjem midt i Oslo. Brødrenes mor er filmens Instruktør og fotograf.

Kilder

Eksterne henvisninger 
 

Dokumentarfilm fra Norge
Norske film fra 2010
Norske film fra 2015
Norsksprogede film
Steen Volmer Jensen

Steen Volmer Jensen (17. april 1942 på Frederiksberg – 31. december 2010) var en dansk ingeniør.

S.V. Jensen opfandt ellerten, under oliekrisen i de tidlige 1980'ere. Steen Volmer Jensen begyndte på egen hånd at tegne og udvikle bilen, men efterhånden fik han involveret flere personer og virksomheder i foretagendet. Således f.eks. mejetæskerfabrikken Dronningborg. Projektet blev finansieret ved såkaldte "folkeandele", som kostede 20.000 kr. stykket. Den første Ellert blev serieproduceret i 1987, men allerede 1988 gik fabrikken konkurs. På trods af videreførsel af produktionen via andre fabrikker, blev der kun produceret i alt ca. 5.000 eksemplarer af bilen op til 1998.

Henvisninger

Eksterne henvisninger 
 Ellert – dba.dk
 

Ingeniører fra Danmark
Opfindere fra Danmark
Personer fra Frederiksberg